
ข้อบังคับเทศบาลตำบลบ่อกรุ 
 ว่าด้วยจรรยาข้าราชการส่วนท้องถิ่น พ.ศ.๒๕66
*****************************

การพัฒนาท้องถิ่นของเทศบาลตำบลบ่อกรุ  นั้น เป็นการสร้างความเข้มแข็งของชุมชนใน
การร่วมคิดร่วมแก้ไขปัญหาร่วมสร้างร่วม  จัดทำส่งเสริมความเข้มแข็งของชุมชน ในเขตพื้นที่ของเทศบาลตำบลบ่อกรุ   ให้มีส่วนร่วมในการพัฒนาท้องถิ่นในทุกด้าน การพัฒนาเทศบาลตำบลบ่อกรุ  จะสมบูรณ์ได้ จำเป็นต้องอาศัยความ ร่วมมือของชุมชน ในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหา กันอย่าง จริงจัง เทศบาลตำบลบ่อกรุ ยังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร นอกจากนั้นยังได้เน้นการส่งเสริมและสนับสนุนให้การศึกษาเด็กก่อนวัยเรียน และพัฒนาเยาวชนให้พร้อมที่จะเป็น บุคลากรที่มีคุณภาพโดยยึดกรอบแนวทางในการ จัดระเบียบการศึกษา ส่วนด้านพัฒนาอาชีพนั้นจะเน้นพัฒนา เศรษฐกิจชุมชนพึ่งตนเองในท้องถิ่น และเตรียมความพร้อมในการเข้าสู่การเป็นพื้นที่เศรษฐกิจพิเศษ การวิเคราะห์ภารกิจ อำนาจหน้าที่ของเทศบาล เมือง ตามพระราชบัญญัติเทศบาล พ.ศ. ๒๔๙๖  พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. ๒๕๔๒ และ รวบรวมกฎหมายอื่นของเทศบาล ใช้เทคนิค SWOT เข้า มาช่วย ทั้งนี้เพื่อให้ทราบว่าเทศบาลตำบลบ่อกรุ มีอำนาจหน้าที่ ที่จะเข้าไปดำเนินการแก้ไข ปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุด แข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT เทศบาลตำบลบ่อกรุ  กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจ และ สังคมแห่งชาติ แผนพัฒนาจังหวัด แผนพัฒนา สามปีนโยบายของรัฐบาล และนโยบายของผู้บริหารท้องถิ่น ทั้งนี้ สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้ เป็น ๗ ด้าน ซึ่งภารกิจดังกล่าว ถูกกำหนดอยู่ในพระราชบัญญัติเทศบาล พ.ศ. ๒๔๙๖ และตามพระราชบัญญัติกำหนดแผนและขั้นตอนการ กระจายอำนาจให้องค์กรปกครองส่วนท้องถิ่น พ.ศ.๒๕๔๒ เทศบาลตำบลบ่อกรุ จึงได้จัดทำข้อบังคับว่าด้วยจรรยาข้าราชการส่วนท้องถิ่นขึ้นภายใต้กรอบ พื้นฐานของมาตรฐานคุณธรรมและจริยธรรม โดยมีเจตนารมณ์ที่จะให้ข้าราชการเทศบาลตำบลบ่อกรุ ปฏิบัติหน้าที่ ด้วยความซื่อสัตย์ สุจริต รับผิดชอบ ยึดมั่นในหลักคุณธรรมและจริยธรรม ข้อ ๑ ความทั่วไป 

๑.๑  ข้อบังคับนี้เรียกว่า“ ข้อบังคับเทศบาลตำบลบ่อกรุว่าด้วยจรรยาข้าราชการส่วนท้องถิ่น 
พ.ศ.๒๕66” 

๑.๒  ในข้อบังคับนี้ คำว่า“จรรยาข้าราชการส่วนท้องถิ่น”หมายความว่า ความประพฤติหรือ
กิริยาที่ควร
ปฏิบัติที่เทศบาลตำบลบ่อกรุ   กำหนดขึ้นเพื่อเป็นข้อที่ข้าราชการเทศบาลตำบลบ่อกรุ พึง
ปฏิบัติในการรักษาไว้ซึ่งเกียรติและศักดิ์ศรีความเป็นข้าราชการ 

/๑.๓.ข้าราชการ…

๑.๓.ข้าราชการเทศบาลตำบลบ่อกรุ รวมถึงข้าราชการ ลูกจ้างประจำพนักงานจ้างตามภารกิจ 

และพนักงานจ้างทั่วไป 

ข้อ ๒ ซื่อสัตย์ สุจริต รับผิดชอบ 

๒.๑ ซื่อสัตย์สุจริต : พึงปฏิบัติหน้าที่ราชการอย่าง
ตรงไปตรงมาตามนโยบาย กฎ ระเบียบ อย่าง เคร่งครัด ทำในสิ่งที่ดีงาม ถูกต้อง และแยก
เรื่องส่วนตัวออกจากเรื่องหน้าที่การงาน 

๒.๒ รับผิดชอบต่อหน้าที่ : พึงปฏิบัติหน้าที่ราชการอย่างรับผิดชอบต่องานในหน้าที่ต่อการ
ตัดสินใจ ต่อการกระทำต่อเป้าหมายและต่อผลงาน 

๒.๓ รับผิดชอบต่อหน่วยงาน : ข้าราชการส่วนท้องถิ่น พึงดูแลรักษาและใช้ทรัพย์สินของทาง
ราชการ อย่างประหยัด คุ้มค่า โดยระมัดระวังมิให้เสียหายหรือสิ้นเปลืองเยี่ยงวิญญูชนจะพึงปฏิบัติต่อทรัพย์สินของตนเอง 

๒.๔ มีจิตสาธารณะ : พึงให้บริการประชาชนและผู้มาติดต่อด้วยความเต็มใจมีจิตมุ่งบริการ 
(service mind)อุทิศตนและเสียสละเพื่อส่วนรวม 

ข้อ ๓ ยึดมั่นและทำในสิ่งที่ถูกต้อง 

๓.๑ กล้ายืนหยัดในสิ่งที่ถูกต้อง : พึงปฏิบัติหน้าที่ราชการด้วยความถูกต้องชอบธรรม ปฏิบัติ
ตามคำสั่งของผู้บังคับบัญชาที่สั่งโดยชอบด้วยกฎหมาย และกล้าที่จะคัดค้านถ้าคำสั่งนั้นมิชอบด้วยกฎหมาย 

๓.๒ ยึดมั่นในการปฏิบัติหน้าที่อย่างเที่ยงตรง : พึงปฏิบัติหน้าที่ราชการโดยเห็นแก่ประโยชน์ 

ส่วนรวม ไม่เห็นแก่ประโยชน์ส่วนตัวและพวกพ้อง 

ข้อ ๔ ปฏิบัติหน้าที่ด้วยความโปร่งใสและสามารถตรวจสอบได้ 

๔.๑ โปร่งใส เปิดเผย : พึงปฏิบัติหน้าที่ราชการตามแนวทางที่กำหนดอย่างชัดเจน สามารถ 

ตรวจสอบความถูกต้องได้และพร้อมที่จะเปิดเผยข้อมูล 

๔.๒ ตรวจสอบได้ : พึงปฏิบัติหน้าที่ราชการตามกฎหมาย ระเบียบของทางราชการ พร้อมรับ
การ ตรวจสอบ และรับผิดชอบในผลของการตรวจสอบ 

ข้อ ๕ มุ่งผลสัมฤทธิ์ของงาน
 
๕.๑ มุ่งคุณภาพ ประสิทธิภาพ และประสิทธิผล : พึงปฏิบัติหน้าที่ราชการด้วยความรอบคอบ ระมัดระวังรักษาผลประโยชน์ของทางราชการให้บรรลุเป้าหมายที่ส่วนราชการกำหนด 

๕.๒ พัฒนางานและทีมงาน : พึงพัฒนาการปฏิบัติหน้าที่ราชการโดยใช้วิธีการสร้างเสริม 

กระบวนงานที่ถูกต้องเป็นธรรม และให้ความร่วมมือด้วยความเต็มใจกับผู้ร่วมงาน 

๕.๓ พัฒนาตนเอง : พึงปฏิบัติหน้าที่ราชการด้วยความใส่ใจ และใฝ่ศึกษาหาความรู้เพื่อ
พัฒนาศักยภาพในการทำงานของตนและมองหาโอกาสนำเทคโนโลยีใหม่ๆ เข้ามาช่วยในการพัฒนา 

ข้อ ๖ ปฏิบัติหน้าที่ด้วยความเสมอภาคและความเป็นธรรม 

๖.๑ ยึดมั่นระบบความเสมอภาคและความเป็นธรรม : พึงปฏิบัติหน้าที่ราชการด้วยความ
สุภาพมี น้ำใจ เอื้ออาทรต่อประชาชน และผู้ร่วมงาน ด้วยความเสมอภาคเท่าเทียมกันโดยไม่เลือกปฏิบัติ 

๖.๒ ปฏิเสธระบบอุปถัมภ์  : พึงปฏิบัติหน้าที่ราชการด้วยความเที่ยงตรงยุติธรรม โดยไม่ตกอยู่
ภายใต้ อำนาจหรืออิทธิพลของบุคคลใด เพื่อให้ตนเองหรือผู้อื่นได้รับผลประโยชน์อื่นใดอันมิควร 

ข้อ ๗ ปฏิบัติหน้าที่ในฐานะพลเมืองของประเทศ 

๗.๑ เคารพกฎหมายและกฎของสังคม : พึงจงรักภักดีต่อชาติ ศาสนา พระมหากษัตริย์ เคารพ 

และปฏิบัติตามรัฐธรรมนูญ กฎหมาย ระเบียบ และธรรมเนียมปฏิบัติของสังคม 

๗.๒ เคารพบุคคล  : พึงเคารพในเกียรติ ศักดิ์ศรี และสิทธิส่วนบุคคลของผู้อื่นอย่างเท่าเทียมกัน
๗.๓ ใฝ่หาความรู้ : พึงเรียนรู้และพัฒนาตนเองด้วยนความพากเพียรเพื่อประโยชน์ในการ
ทำงาน และการดำรงชีวิต 

๗.๔ ยึดมั่นหลักคุณธรรมในการดำรงชีวิต  : พึงปฏิบัติตนตามหลักความเชื่อทาง ศาสนาที่ตน
นับถือด้วยความมีสติ เอื้อเฟื้อเผื่อแผ่ ยึดมั่นตามวัฒนธรรมและประเพณีอันดีงามของสังคมไทย 

ข้อ ๘ ดำรงชีวิตตามหลักปรัชญาเศรษฐกิจพอเพียง 

๘.๑ หลักพอประมาณ  : พอประมาณในทุกอย่าง ความพอดีไม่มากหรือว่าน้อยจนเกินไปโดย
ต้องไม่ เบียดเบียนตนเอง หรือผู้อื่นให้เดือดร้อน 

๘.๒ หลักมีเหตุผล  : พึงศึกษาวิเคราะห์ข้อมูลและเหตุปัจจัยอย่างครบถ้วน รอบด้าน 

๘.๓ หลักมีภูมิคุ้มกันที่ดีในตัวเอง  : พึงเตรียมตัวให้พร้อมรับผลกระทบและการเปลี่ยนแปลง
ด้านการต่างๆ ที่จะเกิดขึ้นโดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคตทั้งใกล้และไกล นอกจากนั้นข้าราชการของเทศบาลเมืองสะเดาต้องปฏิบัติตนตาม จริยธรรมหรือจรรยาบรรณของอาชีพ จะก่อให้เกิดผลอย่างไรต่อตนเองและสังคม คือ ต่อตนเอง การปฏิบัติตามจริยธรรมหรือจรรยาบรรณ ของอาชีพ ทำให้พนักงานองค์กรปกครองส่วน ท้องถิ่นเป็นข้าราชการที่ดีเป็นบุคคลที่มีจิตใจสาธารณะทำเพื่อประโยชน์ของส่วนร่วมเป็นหลัก  เป็นผู้คิดดีทำดีมีความสุขกับการปฏิบัติหน้าที่ มีความภาคภูมิใจในตัวเอง มีความสบายใจ อิ่มเอิบใจ เป็นที่รักใคร่ของ ผู้บังคับบัญชาและเพื่อนร่วมงานในองค์กร เป็นผู้มีคุณธรรมและศีลธรรมอันดีงาน -๔- ต่อสังคม ทำให้สังคมมีความสงบสุข ประชาชนอยู่ดีกินดีได้รับการช่วยเหลือในด้านต่าง อย่าง รวดเร็วและเต็มความ สามารถ เพราะพนักงานองค์กรปกครองส่วนท้องถิ่นจะเป็นสิ่งขับเคลื่อนการบริหารงานของ องค์กรปกครองส่วนท้องถิ่นไปสู่พี่น้องประชาชนอย่างแท้จริงแต่ละองค์กรจะมี พนักงานจากที่ต่างๆ มาทำงาน ร่วมกัน เมื่ออยู่ร่วมกันจำนวน อย่างหลากหลายก็จะต้องมีกติกาในองค์กร จรรยาบรรณจึงช่วยให้เกิดการปฏิบัติที่ เท่าเทียมกันในสังคม ไม่ก่อให้เกิดความขัดแย้งภายในองค์กร ทั้งนี้ให้ข้าราชการ ลูกจ้าง พนักงานจ้าง ปฏิบัติตามจรรยาข้าราชการ ดังกล่าวข้างต้น การไม่ปฏิบัติ ตามจรรยาข้าราชการ อันมิใช่ความผิดวินัยให้ผู้บังคับบัญชา ตักเตือน 
/ประกาศ...

ประกาศ ณ วันที่  26  เดือน  มกราคม พ.ศ. ๒๕66

                                                 (นายศักดิ์ชัย   จันทร์ใหม่มูล)
นายกเทศมนตรีตำบลบ่อกรุ
